Bruidegom, strooijonker vas vir spoedArgieffoto Hoofsupt. Wayne Minnaar, woordvoerder van die metropolisie, het gesê die strooijonker, wat ŉ Jaguar bestuur het, is omstreeks 10:00 in hegtenis geneem nadat hy teen 180 km/h in ŉ 120 km/h-sone betrap is op die N1-suid. Hy het glo gejaag om betyds by die kerk te kom. Volgens Minnaar is die bruidgekom kort hierna in hegtenis geneem nadat hy teen 161 km/h betrap is in ŉ Proton. Albei mans is later op borgtog van R1 500 elk vrygelaat. Minnaar het gesê 39 mense is reeds oor die Paasnaweek vir spoedoortredings en 500 vir dronkbestuur in Johannesburg in hegtenis geneem. News24